Source: http://legislatie.just.ro/Public/DetaliiDocumentAfis/109103
Timestamp: 2020-07-06 07:38:15+00:00
Document Index: 40763761

Matched Legal Cases: ['articolul 39', 'Articolul 82', 'articolul 1', 'articolul 1', 'Articolul 2', 'articolul 72']

OUG 91 30/06/2009 - Portal Legislativ
ORDONANŢĂ DE URGENŢĂ nr. 91 din 30 iunie 2009pentru modificarea unor acte normative
Având în vedere că în prezent o serie de unităţi administrativ-teritoriale se confruntă cu situaţia în care bugetul local pe anul 2009 nu a fost aprobat de către consiliile locale, datorită faptului că acestea au fost dizolvate potrivit prevederilor art. 55 alin. (1) lit. a) din Legea administraţiei publice locale nr. 215/2001, republicată, cu modificările şi completările ulterioare, iar autoritatea executivă nu poate asigura finanţarea cheltuielilor curente ale unităţii administrativ-teritoriale,ţinând cont de faptul că, după aprobarea bugetului local al unităţii administrativ-teritoriale, în situaţia dizolvării consiliului local, consiliului judeţean sau a Consiliului General al Municipiului Bucureşti în timpul exerciţiului bugetar, autoritatea executivă nu poate introduce modificări în bugetele locale ca urmare a influenţelor determinate de alocări sau diminuări de sume de la bugetul de stat,având în vedere urgenţa deblocării finanţării proiectelor la nivelul întreprinderilor mici şi mijlocii prin completarea instrumentelor de garantare a creditelor bancare pentru proiectele derulate de către IMM-uri, ţinând cont de efectul multiplicator în economie,având în vedere insuficienţa resurselor bugetare necesare capitalizării Fondului de contragarantare a creditelor pentru întreprinderile mici şi mijlocii datorată constrângerilor bugetare, fapt care necesită recurgerea la o realocare între cheltuielile bugetare, prin diminuarea unor prevederi neutilizate, respectiv diminuarea sumelor prevăzute pentru majorarea capitalului social al CEC BANK - S.A. în bugetul de stat pe anul 2009,în temeiul art. 115 alin. (4) din Constituţia României, republicată,Guvernul României adoptă prezenta ordonanţă de urgenţă. + Articolul ILegea nr. 273/2006 privind finanţele publice locale, publicată în Monitorul Oficial al României, Partea I, nr. 618 din 18 iulie 2006, cu modificările şi completările ulterioare, se modifică şi se completează după cum urmează:1. La articolul 39, după alineatul (7) se introduc două noi alineate, alineatele (7^1) şi (7^2), cu următorul cuprins:"(7^1) În cazul autorităţilor deliberative care sunt dizolvate sau se află în procedură de dizolvare, după caz, în condiţiile legii, şi care nu şi-au aprobat bugetele locale în termenul legal, direcţiile generale ale finanţelor publice, prin excepţie de la prevederile alin. (7), alocă cote, respectiv sume defalcate din unele venituri ale bugetului de stat, până la data aprobării bugetelor locale ale noilor autorităţi deliberative constituite.(7^2) Primarii, preşedinţii consiliilor judeţene, respectiv primarul general al municipiului Bucureşti, aflaţi în situaţia prevăzută la alin. (71), aplică în anul financiar în curs bugetul anului precedent, cu încadrarea cheltuielilor în limita lunară de 1/12 din bugetul anului precedent."2. Articolul 82 se modifică şi va avea următorul cuprins:"Art. 82. - Cu sumele aprobate prin hotărâre a Guvernului, din fondurile de rezervă bugetară şi de intervenţie la dispoziţia Guvernului, precum şi cu alte sume alocate de la bugetul de stat sau retrase prin acte normative se majorează, respectiv se diminuează bugetele locale prin dispoziţie a autorităţii executive, potrivit legii, urmând ca la prima şedinţă a autorităţii deliberative să se valideze modificările respective." + Articolul IIOrdonanţa de urgenţă a Guvernului nr. 176/2008 privind majorarea capitalului social al CEC BANK - S.A., publicată în Monitorul Oficial al României, Partea I, nr. 804 din 2 decembrie 2008, se modifică după cum urmează:1. La articolul 1, alineatul (2) va avea următorul cuprins:"(2) Ministerul Finanţelor Publice subscrie cu suma de 795 milioane lei la majorarea capitalului social al CEC BANK - S.A., sumă aprobată cu această destinaţie în bugetul de stat pe anul 2009."2. La articolul 1, alineatul (3) se abrogă.3. Articolul 2 se abrogă. + Articolul IIIDupă alineatul (2) al articolului 5 din Ordonanţa de urgenţă a Guvernului nr. 23/2009 privind înfiinţarea Fondului Român de Contragarantare, publicată în Monitorul Oficial al României, Partea I, nr. 190 din 26 martie 2009, se introduc două noi alineate, alineatele (2^1) şi (2^2), cu următorul cuprins:"(2^1) În anul 2009, statul român, în calitate de acţionar majoritar al Fondului, prin Ministerul Întreprinderilor Mici şi Mijlocii, Comerţului şi Mediului de Afaceri, participă de la bugetul de stat cu suma de 105 milioane lei la constituirea capitalului social al Fondului.(2^2) Suma prevăzută la alin. (2^1) se va asigura în bugetul Ministerului Întreprinderilor Mici şi Mijlocii, Comerţului şi Mediului de Afaceri pe anul 2009 la capitolul 80.01 «Acţiuni generale, economice, comerciale şi de muncă», subcapitolul 80.01.50 «Alte servicii publice generale», titlul 72 «Active financiare», articolul 72.01 "Active financiare", alineatul 72.01.01 «Participare la capitalul social al societăţilor comerciale»." + Articolul IVSe autorizează Ministerul Finanţelor Publice să introducă, la propunerea ordonatorilor principali de credite, modificările prevăzute la art. II şi III în structura bugetului de stat şi în volumul şi structura bugetelor acestora pe anul 2009.PRIM-MINISTRUEMIL BOCContrasemnează:---------------Viceprim-ministru,ministrul administraţiei şi internelor,Dan NicaMinistrul finanţelor publice,Gheorghe PogeaMinistrul întreprinderilor micişi mijlocii, comerţuluişi mediului de afaceri,Constantin NiţăBucureşti, 30 iunie 2009.Nr. 91.------------